ร้าน Farm design สาขานี้ตั้งอยู่ชั้น 3 หน้าลานสเก๊ตน้ำแข็งติดบันไดเลื่อนเลย เป็นร้านสาขาจากกรุงเทพ ที่นั่งในร้านมีไม่ค่อยเยอะ เมนูมีแต่ชีสเค้กกับเครื่องดื่มแบบปั่นต่างๆราคาแอบแพงนิดๆเริ่มที่ 90-100 บาทขึ้นไปเกือบทุกเมนู ราคาและเมนูรวมถึงโปรโมชั่นเหมือนสาขาในกรุงเทพทุกอย่าง มาวันนี้ลองไป 2 อย่าง
- Pejoy cookie and cream cheesecake 110 บาท ชิ้นเล็กๆ ชั้นบนเป็นชั้นของชีสเค้กรสชาติเปรี้ยว มันนมและหอมครีมชีสดี อร่อยอยู่ ตัวฐานรองเป็นเค้กช๊อค ความหอมพอดีๆ ไม่หวานหรือขมเกิน พีจอยที่โรยมารสมาตรฐานแบบที่ขายในร้านทั่วไป โดยรวมถือว่าทำได้อร่อยดี ให้ 3.9/5
- Frappe Choco 105 บาท ตัวแก้วขนาดทั่วไป ที่จริงรสเหมือนโกโก้ปั่นมากๆแต่เนื้อน้ำแข็งเนียนละเอียด ความหวานและความหอมตัวโกโก้ถือว่าทำได้ลงตัวกลมกล่อมและอร่อยมากๆ ตัววิปครีมที่ให้มาก็หวานมันหอมอร่อยดี โดยรวมอร่อยและแนะนำเช่นกัน 3.8/5
ตัวร้านใหม่สะอาด คนมาไม่ขาดสาย การบริการแอบได้ช้านิดนึงเพราะยังอยู่ในช่วงร้านเปิดใหม่ รสชาติไม่ต่างกับสาขาในกรุงเทพ ราคาเท่ากัน ทีเด็ดของร้านนี้จริงๆแล้วคือพวกชีสเค้กแฟรบเป้แบบต่างๆ ที่จริงก็อร่อยทุกเมนูเลยแต่ราคาแอบแพงนิดๆ แต่ถ้าเทียบกับรสชาติที่ได้ถือว่าอร่อยสมราคา ชอบไม่ชอบมาลองกันได้ คนที่ชอบทานนมปั่นหรือชีสเค้กไม่ควรพลาดร้านนี้นะ